
RAPORT DE SPECIALITATE

la proiectul de hotărâre cu privire la aprobarea procedurii
de publicare a listelor debitorilor persoane juridice care înregistrează obligaţii fiscale restante, precum şi cuantumul acestor obligaţii
Prin Hotararea Consiliului Local nr. 72/19.05.2016 s-a aprobat plafonul diferentiat pentu persoane fizice si juridice, aferent obligatiilor de plata restante fata de bugetul local datorate de persoane fizice si juridice, pentru publicarea pe pagina de internet proprie a listelor cu debitori care inregistreaza obligatii fiscale restante, in cuantum de peste 500 lei pentru persoane fizice si de peste 1000 lei pentru persoane juridice, potrivit art. 162 alin. (1) din Legea nr. 207/2015 privind Codul de procedura fiscala, in vigoare la momentul aparitiei obligativitatii organelor fiscale de a publica pe pagina de internet proprie a listei debitorilor persoane fizice şi juridice care înregistrează obligaţii fiscale restante, precum şi cuantumul acestor obligaţii.
Ulterior, prin Legea nr. 30/ 2019 pentru aprobarea Ordonanţei de urgenţă a Guvernului nr. 25/2018, se aprobă Ordonanţa de urgenţă a Guvernului nr. 25 din 29 martie 2018 privind modificarea şi completarea unor acte normative, precum şi pentru aprobarea unor măsuri fiscal-bugetare, publicată în Monitorul Oficial al României, Partea I, nr. 291 din 30 martie 2018, cu următoarele modificări şi completări:

,,1^-6. La articolul 162, alineatul (1) se modifică şi va avea următorul cuprins:

    «ART. 162

(1) Organele fiscale au obligaţia de a publica pe pagina de internet proprie
lista debitorilor persoane juridice care înregistrează obligaţii fiscale restante, precum şi cuantumul acestor obligaţii.»", potrivit caruia obligativitatea publicarii pe pagina de internet proprie a listelor debitorilor care inregistreaza obligatii restante la bugetul local presupune doar comunicarea informatiilor pentru persoanele juridice.

    Raportat si la celelalte prevederi ale art. 162, respectiv ale alineatelor (2) si (4) :

(2) Lista se publică trimestrial, până în ultima zi a primei luni din trimestrul următor celui de raportare şi cuprinde obligaţiile fiscale restante la sfârşitul trimestrului şi neachitate la data publicării listei, al căror plafon se stabileşte astfel:

    a) în cazul creanţelor fiscale administrate de organul fiscal central, prin ordin al preşedintelui A.N.A.F.;

    b) în cazul creanţelor fiscale administrate de organul fiscal local, prin hotărâre a consiliului local.

 (4) În termen de 15 zile de la achitarea integrală a obligaţiilor fiscale datorate, organul fiscal competent operează modificările pentru fiecare debitor care şi-a achitat aceste obligaţii.’’, s-a elaborat Procedura de publicare a listelor debitorilor care înregistrează obligaţii fiscale restante, precum şi cuantumul acestor obligaţii, procedura care urmeaza a fi aplicata in cadrul compartimentului de specialitate din cadrul organului fiscal local, respectiv a Serviciului Administrare Venituri Persoane Fizice si Juridice- Compartimentul constatare, impunere, control si urmarire impozite si taxe locale persoane juridice.
Articolul 20 din Legea nr. 273/2006 privind finantele publice locale, cu modificarile si completarile ulterioare, instituie in sarcina autorităţilor administraţiei publice locale, competenţe şi responsabilităţi în ceea ce priveşte finanţele publice locale, precum stabilirea, constatarea, controlul, urmărirea şi încasarea impozitelor şi taxelor locale, precum şi a oricăror alte venituri ale unităţilor administrativ-teritoriale, prin compartimente proprii de specialitate, în condiţiile legii.

La articolul 11 din Legea nr. 207/2015 privind Codul de procedura fiscala, cu modificarile si completarile ulterioare, prin care se reglementeaza secretul in materie fiscala, la alineatul (8) este stipulata prevederea conform careia organul fiscal poate aduce la cunoştinţă publică informaţiile pe care le deţine ori de câte ori informaţiile sunt calificate de lege ca fiind publice, iar la alineatul (10) se stipuleaza prevederea conform careia ,,Prelucrarea datelor cu caracter personal de către organele fiscale centrale şi locale se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare, în scopul exercitării atribuţiilor de administrare a creanţelor fiscale.”
Prin proiectul de hotarare se supune aprobarii Procedura proprie de publicare a listelor debitorilor persoane juridice care înregistrează obligaţii fiscale restante la bugetul local al Municipiului Campulung, precum si a plafonului minim al obligatiilor fiscale restante datorate de catre debitorii persoane juridice, ce vor fi mentionati in lista ce se va publica trimestrial, pana in ultima zi a primei luni din trimestrul urmator celui de raportare, conform art. 162, alin. (2), lit. b) din Legea nr. 207/2015 privind Codul de procedura fiscala, respectiv de 1000 lei.
Față de cele sus-mentionate, supunem aprobarii proiectul de hotărâre in forma prezentata de initiatorul acestuia, primarul Municipiului Campulung.
Director executiv,

Violeta IARCA

